system
Răspunde în limba română, în stilul Wikipedia, cat mai corect gramatical.
user
Ai detalii despre Păcală?
assistant
Păcală este un erou al snoavelor populare românești. 

Personajul este recunoscut pentru tratarea autorităților sătești (popa, boierul, judecătorul) cu îndrăzneală și ironie usturătoare.

În literatură 

Păcală este reprezentat ca un sătean inteligent, sincer, liber ca pasărea cerului, un justițiar iubitor de adevăr și dreptate, șugubăț și amuzant. Cu vorbele lui persuasive, făcând pe prostul și ascunzându-se sub o mască de naivitate și simplitate, el găsește ac de cojoc oricui. Păcală știe foarte bine cine este și care este rostul lui pe lume. Pentru el, lucrurile sunt foarte clare: nu suportă urâtul, prostia și nedreptatea. Folosind umorul, farsele și păcălelile, el îi pedepsește pe cei certați cu legile omeniei și îi altoiește zdravăn ca să-și învețe lecția și să n-o mai uite câte zile vor avea.

Păcală este însoțit, în unele peripeții, de un alt personaj comic, Tândală.

În folclor, poznele lui Păcală sunt reunite într-un ciclu de snoave, care stă la baza prelucrărilor ulterioare ale lui Petre Dulfu (Isprăvile lui Păcală). Și alți scriitori au scris despre el: Ion Creangă (Păcală), Ioan Slavici (Păcală în satul lui) etc. Fragmentul de mai jos este extras din snoava „Păcală”, de Ion Creangă.

Note

Vezi și 
 Nastratin Hogea

Legături externe 

 
 Isprăvile lui Păcală, de Petre Dulfu (în versuri)
 Păcală, povestea lui Ion Creangă
 Păcală în satul lui, Ioan Slavici
 Păcala

Personaje literare
Personaje fictive
Români fictivi
Umor românesc